Document ID: /roh_data/filtered/fineweb-2-filterrobots_roh.jsonl.gz/46036

Cun corns e cornets
- Dumengia, 26.6.2016, 17:25
Quatter musicas a la Festa federala da musica a Montreux
Durant quatter mais han equipas da film da l’entira Svizra accumpagnà musicistas e musicists che sa preparan per la Festa federala da musica a Montreux. Il resultat filmic è la seria «Cun corns e cornets». Ed il punct culminant èn las prestaziuns excellentas da las quatter musicas a Montreux, il zercladur 2016. Da vart rumantscha è stada da la partida l’Uniun da musica da Sagogn, tranter auter cun ils dus protagonists Gion-Peter Camathias e Myriam Egli-Cavelti. Sagogn ha sunà a Montreux en la segunda categoria ed ha perfin procurà per ina surpraisa. Las musicas da las autras regiuns linguisticas èn quellas da Saxon, Mendrisio e Schlieren – tut musicas dad auta qualitad.